AUCT พุ่ง 7% นิวไฮเฉียด 5 ปี หลังขึ้นค่าบริการประมูล ฟากโบรกฯแนะ “ซื้อ” เคาะเป้า 14 บ.
AUCT พุ่ง 7% นิวไฮเฉียด 5 ปี หลังขึ้นค่าบริการประมูล ฟากโบรกฯแนะ "ซื้อ" เคาะเป้า 14 บ. โดย ณ เวลา 15.09 น. อยู่ที่ระดับ 11.00 บาท บวก 0.70 บาท หรือ 6.80% สูงสุดที่ระดับ 11.30 บาท ต่ำสุดที่ระดับ 10.30 บาท ด้วยมูลค่าการซื้อขาย 132.99 ล้านบาท
19 ส.ค. 2563

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ณ เวลา 15.09 น. อยู่ที่ระดับ 11.00 บาท บวก 0.70 บาท หรือ 6.80% สูงสุดที่ระดับ 11.30 บาท ต่ำสุดที่ระดับ 10.30 บาท ด้วยมูลค่าการซื้อขาย 132.99 ล้านบาท ทั้งนี้ ราคาหุุ้นปรับตัวเพิ่มขึ้นทำจุดสูงสุดในรอบ 4 ปี 8 เดือน นับตั้งแต่ราคาหุ้นอยู่ที่ระดับ 11.60 บาท เมื่อวันที่ 18 ธ.ค. 2558

ด้าน บล.คันทรี่ กรุ๊ป ระบุในบทวิเคราะห์ (19 ส.ค.63) แนะนำ “ซื้อ” AUCT ปรับราคาเป้าหมายเป็น 14 บาท จากเดิม 9.6 บาท เพื่อเป็นการสะท้อนการปรับขึ้นค่าบริการการประมูล โดยบริษัทได้ปรับขึ้น 12.5% มีผลตั้งแต่ 15 ส.ค.63
สำหรับผลประกอบการคาดครึ่งหลังปีนี้จะเห็นการเติบโตเด่นจากช่วงเดียวกันเมื่อปีก่อน จากการปรับขึ้นค่าบริการ และจำนวนรถเข้าประมูลที่จะเพิ่มขึ้นต่อเนื่องตามทิศทาง NPL ที่ยังเป็นขาขึ้น ขณะเดียวกันปรับประมาณการกำไรปี 2563 ขึ้นเป็น 339 ล้านบาท (จากเดิม 264 ล้านบาท) และปรับกำไรปี 64 ขึ้นเป็น 385 ล้านบาท (จากเดิม 264 ล้านบาท)